CELEX: C2007/247/65
Language: sl
Date: 2007-10-20 00:00:00
Title: Zadeva T-329/07: Tožba, vložena 3. septembra 2007 – UPS Europe in UPS Deutschland proti Komisiji

20.10.2007   
            
            
               SL
            
            
               Uradni list Evropske unije
            
            
               C 247/39
            
         Tožba, vložena 3. septembra 2007 – UPS Europe in UPS Deutschland proti Komisiji
   (Zadeva T-329/07)
   (2007/C 247/65)
   Jezik postopka: angleščina
   Stranke
   
      Tožeči stranki: UPS Europe NV/SA (Bruselj, Belgija) in UPS Deutschland Inc. & Co. OHG (Neuss, Nemčija) (zastopnika: T. Ottervanger in E. Henny, odvetnika)
   
      Tožena stranka: Komisija Evropskih skupnosti
   Predlogi tožečih strank
   
               —
            
            
               V skladu s členom 232 ES naj se ugotovi nedelovanje Komisije, s tem ko ni odločila o pritožbi, ki sta jo tožeči stranki nanjo naslovili 11. maja 2004;
            
         
               —
            
            
               Komisiji naj se naloži plačilo stroškov, ki so tožečima strankama nastali v postopku.
            
         Tožbeni razlogi in bistvene trditve
   Tožeči stranki zatrjujeta, da Komisija ni delovala, s tem ko ni odločila o pritožbi, ki sta jo tožeči stranki nanjo naslovili 11. maja 2004 v zvezi s protipravno državno pomočjo, ki naj bi jo med drugim v obliki državnih garancij, prispevkov v pokojninski sklad družbe Deutsche Post in raznih izjem od zakonskih obveznosti Nemčija podelila družbi Deutsche Post, čeprav je bila Komisija v skladu s členom 232 ES pozvana, naj to stori.
   Tožeči stranki utemeljujeta tožbo s trditvijo, da mora Komisija vestno in nepristransko preučiti prejeto pritožbo, predvsem zato, ker ima izključno pristojnost za odločanje o skladnosti ukrepov pomoči s skupnim trgom.
   Tožeči stranki navajata še, da je treba člen 232 ES razlagati tako, da dopušča posameznikom in podjetjem vlaganje tožb zaradi neravnanja zoper institucijo, ker ni sprejela ukrepov, ki bi jih neposredno in posamično zadevali, čeprav ti ukrepi morebiti nanje niso naslovljeni.
   Nazadnje tožeči stranki zatrjujeta, da se lahko šteje, da ju ukrepi, ki jih Komisija ni sprejela, neposredno in posamično zadevajo, ker sta družbi, ki konkurirata družbi Deutsche Post.